خاریجی ایشلر ناظیری مولود چاووش اوغلو سوریه-ده سیاسی حل یولوندان یانا اولدوق‌لارینی سویله‌دی.
قازاخیستانین پایتاختی آستانا‌داکی سوریه گؤروش‌لرینه دایر موزامبیک-ده آچیقلاما وئرن چاووش اوغلو دئدی کی، ذیروه باشارییلا باشا چاتدی. اوچ طرفلی مکانیزم قورولا‌جاق.
دانیشیق‌لارین سونوندا تورکیه، روسیا و ایران اولا‌راق اورتاق بیاننامه یاییملادیق. بورادا مسکودا اولدوغو کیمی داها اول سوریه‌نین بیرلیگی و تورپاق بوتؤو‌لوگو وورغولاندی. ان یاخشی حل یولونون یعنی یگانه آلترناتیوین سیاسی یول اولدوغو ایفاده ائدیلدی.
مولود چاووش اوغلو اونو دا بیلدیردی کی، آتشکسین گوجلندیریلمه‌سی و پوزونتولارین اورتادان قالدیریلماسی اوچون اوچ طرفلی مکانیزم قورمایا  قرار وئردیک. بون‌دان سونراکی پروسئسده ایرانین دا داها فعال شکیلده یئر آلماسی آتشکه‌سین گله جگی اوچون اؤنملی‌دیر. نتیجه‌ده ایکی گونلوک سعی‌لریمیز نتیجه‌سینده آستانا دانیقیش‌لاری باشارییلا باشا چاتدی.
قئید ائدک کی، سوریه دانیقیش‌لاری‌نین ایکینجی گونونده تورکیه، روسیا و ایران آتشکس پوزونتولارینا اوچ طرف‌لی اورتاق مکانیزمله نظارت ائتمه و تطبیقینه ایمکان یارادیلماسی موضوع سوندا راضیلاشمیشدی.
